**এলিয়ট গোল্ড** (ইংরেজি: Elliott Gould; জন্ম: **এলিয়ট গোল্ডস্টাইন**, ২৯ আগস্ট ১৯৩৮) হলেন একজন মার্কিন অভিনেতা। তিনি ১৯৬০-এর দশকে হলিউডের চলচ্চিত্রে অভিনয় শুরু করেন। হাস্যরসাত্মক চলচ্চিত্র *বব অ্যান্ড ক্যারল অ্যান্ড টেড অ্যান্ড অ্যালিস* (১৯৬৯)-এ তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। গোল্ড রবার্ট আল্টম্যানের *ম্যাশ* (১৯৭০), *দ্য লং গুডবাই* (১৯৭৩) ও *ক্যালিফোর্নিয়া স্প্লিট* (১৯৭৪) চলচ্চিত্রে শ্রেষ্ঠাংশে অভিনয়ের জন্য খ্যাতি অর্জন করেন।

তিনি *ফ্রেন্ডস* (১৯৯৪-২০০৪) ধারাবাহিকে জ্যাক গেলার চরিত্রে, *ওশান্‌স ত্রয়ী* চলচ্চিত্রে রুবেল তিশকভ এবং *রে ডোনোভান* (২০১৩-২০১৫) ধারাবাহিকে এজরা গোল্ডম্যান চরিত্রে অভিনয় করেন। তিনি ২০১৭ সালে টেলিভিশন ধারাবাহিক *ডাউট* পরিত্যক্ত হওয়ার পূর্ব পর্যন্ত প্রধান চরিত্রে অভিনয় করেন।

প্রারম্ভিক জীবন
---------------

গোল্ড ১৯৩৮ সালের ২৯শে আগস্ট নিউ ইয়র্ক সিটির ব্রুকলিনে জন্মগ্রহণ করেন। তার পিতা বার্নার্ড গোল্ডস্টাইন টেক্সটাইল ক্রেতা হিসেবে একটি গার্মেন্টস ব্যবসায়ের সাথে জড়িত ছিলেন। তার মাতা লুসিল (প্রদত্ত নাম: রাভের) বিউটি শপে কৃত্রিম ফুল বিক্রি করতেন। তার পরিবার ইহুদি ধর্মাবলম্বী। তার পিতামহ-মাতামহরা ইউক্রেন, পোল্যান্ড ও রাশিয়া থেকে মার্কিন যুক্তরাষ্ট্রে আসেন। তিনি প্রফেশনা চিলড্রেন্‌স স্কুলে পড়াশোনা করেন।

কর্মজীবন
--------

### ব্রডওয়ে মঞ্চ

গোল্ড ১৯৫০-এর দশকের শেষের দিকে ব্রডওয়ে মঞ্চে কাজ শুরু করেন। ব্রডওয়েতে তার প্রথম মঞ্চনাটক *রাম্পল* (১৯৫৭)। তিনি সফল গীতিনাট্য *ইর্মা লা দুশ* (১৯৬০-৬১) ও *সে, ডার্লিং*-এ ছোট চরিত্রে অভিনয় করেন। ১৯৬২ সালে তিনি *আই ক্যান গেট ইট ফর ইউ হোলসেল*-এ শ্রেষ্ঠাংশে অভিনয় করেন। এই নাটকের মঞ্চায়নে তিনি তার ভবিষ্যৎ স্ত্রী বারবারা স্ট্রাইস্যান্ডের সাথে পরিচিত হন। নাটকটি ৩০০ বার মঞ্চস্থ হয়। পরবর্তীতে তিনি *ড্র্যাট! দ্য ক্যাট!* (১৯৬৫) ও *লিটল মার্ডারস* (১৯৬৭) নাটকে বিশিষ্ট চরিত্রে অভিনয় করেন।

তথ্যসূত্র
---------

1. ↑  "Elliott Gould"। *বায়োগ্রাফি* (ইংরেজি ভাষায়)। ২২ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৮।
2. ↑  "Show Business: Elliott Gould: The Urban Don Quixote"। *Time*। সেপ্টেম্বর ৭, ১৯৭০। জুলাই ১৯, ২০১৩ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৮।
3. ↑  James Mottram (২২ জুলাই ২০১২)। "Elliott Gould: 'I didn't have a drug problem. I had a problem with reality' – Profiles – People"। দি ইন্ডিপেন্ডেন্ট। সংগ্রহের তারিখ ২৯ আগস্ট ২০১৮।
4. ↑  Elliott Gould: Reel to real
5. ↑  "Elliott Gould Biography"। ইয়াহু! মুভিজ। সংগ্রহের তারিখ ২৯ আগস্ট ২০১৮।
6. ↑  "Gould, 'centered and grateful,' to accept award at festival | j. the Jewish news weekly of Northern California"। Jweekly.com। ১৯ জুলাই ২০১২। সংগ্রহের তারিখ ২৯ আগস্ট ২০১৮।

বহিঃসংযোগ
---------


উইকিমিডিয়া কমন্সে **এলিয়ট গোল্ড** সংক্রান্ত মিডিয়া রয়েছে।

* ইন্টারনেট অফ-ব্রডওয়ে ডেটাবেজে এলিয়ট গোল্ড উইকিউপাত্তে এটি সম্পাদনা করুন (ইংরেজি)
* ইন্টারনেট ব্রডওয়ে ডেটাবেজে এলিয়ট গোল্ড উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে এলিয়ট গোল্ড উইকিউপাত্তে এটি সম্পাদনা করুন (ইংরেজি)
* টার্নার ক্লাসিক মুভিজ ডেটাবেজে এলিয়ট গোল্ড উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* অস্ট্রেলিয়া
* কোরিয়া
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |